《己酉秋归述怀 其三》
明代·李之标

世态还看一局棋，输赢无定亦非奇。可怜满目伤心处，徒自逢人塞马悲。

紫陌红尘俱客梦，沧江他日是吾私。閒来更悟浮生理，泛梗飘蓬任所之。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。